**4η ΔΙΔΑΚΤΙΚΗ ΠΑΡΕΜΒΑΣΗ**

**ΦΥΛΛΟ ΕΡΓΑΣΙΑΣ 4ης ΔΙΔΑΚΤΙΚΗΣ ΠΑΡΕΜΒΑΣΗΣ**

● το Φύλλο εργασίας είναι αναρτημένο στο e-me, στο e-me-assignments και στο ιστολόγιο (<https://blogs.e-me.edu.gr/hive-charilaos-trikoupis-1893/>), της σχετικής κυψέλης (*Χαρίλαος Τρικούπης. Η εποχή και το έργο του*).

**Α ΟΜΑΔΑ (Ιστορικοί)**

Έχοντας δει το οπτικό *υλικό* [*Χαρίλαος Τρικούπης. Η τελευταία πολιτική προσωπικότητα του 19ου αιώνα*](https://www.google.com/search?q=%CF%84%CF%81%CE%B9%CE%BA%CE%BF%CF%85%CF%80%CE%B7%CF%82&rlz=1C1GCEA_enGR1022GR1023&sxsrf=APwXEdfau-L7sqezoMTV3MLDt6JUCpUKcw:1680362336624&source=lnms&tbm=vid&sa=X&ved=2ahUKEwj1hqzB_Yj-AhXCy7sIHXzaB1cQ_AUoA3oECAEQBQ&biw=1536&bih=722&dpr=1.25#fpstate=ive&vld=cid:71816847,vid:G64o-efp9t8), και[*Χαρίλαος Τρικούπης. Τα μεγάλα έργα*](https://www.facebook.com/watch/?v=578391757060870), που βρίσκονται αναρτημένα στα αρχεία της κυψέλης *Χαρίλαος Τρικούπης. Η εποχή και το έργο του.*

1. Αφού βοηθηθείτε και από τις πληροφορίες που παρέχει το [*διαδραστικό σχολικό βιβλίο*](http://ebooks.edu.gr/ebooks/v/html/8547/5204/Istoria_G-Gymnasiou_html-empl/index4_20.html)*,* γράψτε επιγραμματικά ποιο ήταν το όραμα του Χαρίλαου Τρικούπη για την Ελλάδα, ποιοι οι βασικοί τομείς του προγράμματος που εφάρμοσε και με ποιον τρόπο/υλικά μέσα προσπάθησε να πραγματοποιήσει το όραμά του. Την απάντησή σας, έκτασης μίας παραγράφου (50 περίπου λέξεων), θα την γράψετε στο Φύλλο Εργασίας της ομάδας σας (*Ιστορικοί. 1η ώρα*) (αρχείο word), το οποίο θα ανεβάσετε στον τοίχο της κυψέλης του μαθήματος στην e-me.
2. Μέσω της δυνατότητας δημιουργίας εννοιολογικού χάρτη που μας παρέχει η πλατφόρμα της e-me ή η εφαρμογή text2mindmap (https://tobloef.com/text2mindmap/), θα δημιουργήσετε έναν εννοιολογικό χάρτη, όπου θα προσπαθήσετε να οπτικοποιήσετε τη γνώση που αποκομίσατε ως τώρα και αφορά τους βασικούς τομείς της δραστηριότητας του Τρικούπη. Συγκεκριμένα, θα αξιοποιήσετε ως κόμβους οπωσδήποτε τις παρακάτω λέξεις/φράσεις (αλλά και όσες κρίνετε εσείς κατάλληλες), για να αποδώσετε αποτελεσματικά, με εννοιολογικό τρόπο, την πολιτική του δραστηριότητα: *Χαρίλαος Τρικούπης, εξωτερική πολιτική, εσωτερική πολιτική, δημόσια διοίκηση, μεγάλα έργα, κοινοβουλευτικές αρχές* κ.α. Με *print screen* ή με όποιο άλλο πρόσφορο τρόπο θα διασώσετε το αποτέλεσμα της δραστηριότητάς σας και θα ανεβάσετε την εικόνα, ονομάζοντάς την *Ιστορικοί. 1ηώρα. Εννοιολογικός Χάρτης*,στον τοίχο της κυψέλης του μαθήματος στην e-me.